stanford-oval/wikipedia huggingface dataset:
Lunar Reconnaissance Orbiter
Luotaimen tehtävä ja toiminta

LRO ja LCROSS ovat NASAn Lunar Precursor Robotic Program (LPRP) -ohjelman ensimmäiset lennot. Ohjelman tarkoitus on käyttää automaattiluotaimia miehitetyn kuulennon valmistelua ja tukemista varten. LRO:n on tarkoitus kiertää Kuuta vuoden ajan Kuun napoja kiertävällä radalla ja ottaa Kuusta tähän asti tarkimpia kuvia yksityiskohtaisten kuukarttojen (resoluutio korkeintaan 0,5 m) valmistamista varten. [lähde? ]
LRO:n tehtävänä on etsiä tulevien miehitettyjen lentojen turvallisia laskeutumispaikkoja, kartoittaa Kuun resursseja (esimerkiksi tutkia napa-alueilta mahdollisesti löytyviä vesijään esiintymiä ja napojen valaistusolosuhteita) sekä tutkia Kuun kiertoradan avaruussäteilyn ominaisuuksia. Mahdollinen lennon toiminta-ajan pidennys aina viiteen vuoteen asti voisi käyttää luotainta esimerkiksi tulevien Kuun pinnalle pehmeästi laskeutuvien luotainten (laskeutumisluotainten, kuten esimerkiksi kuukulkijan) tietoliikenteen linkkiasemana.[lähde? ]
Luotainten mittalaitteet tutkivat erityisesti vesijään mahdollista esiintymistä. Kuun napa-alueilla katsotaan olevan parhaat olosuhteet vesijään löytymiseen sillä suoralta auringonvalolta syrjässä olevat napa-alueet ovat Kuun kylmimpiä kohtia (keskimäärin –223 °C), riittävän kylmiä vangitsemaan vesijäätä.
NASA ilmoitti 13. marraskuuta 2009 löytäneensä "merkittäviä määriä vettä" Kuusta analysoituaan LCROSSin törmäystä. 21. lokakuuta 2010 NASA ilmoitti törmäyskraatterin maaperän sisältäneen arviolta 5,6 prosenttia vesijäätä kokonaismassasta, mikä oli paljon oletettua enemmän.
LRO:n mittalaitteet

LRO sisältää kuusi mittalaitetta ja yhden teknologiademonstraation ("technology demonstration"):
CRaTER – Cosmic Ray Telescope for the Effects of Radiation. Kuun säteily-ympäristön mittaus ja biologisten vaikutusten selvitys.
DLRE – Diviner Lunar Radiometer Experiment mittaa Kuun pinnan lämpösäteilyä tulevien Kuuhun laskeutuvien lentojen tarpeita varten. JPL:n suunnittelema ja rakentama yhdeksänkanavainen radiometri laatii kuusta lämpötilakartan. Samoin laaditaan kartta kuun koostumuksesta ja kivisyydestä.
LAMP – Lyman-Alpha Mapping Project tutkii pysyvästi auringonvarjossa olevia kraattereita etsien vesijäätä tähtien ja planeettainvälisen avaruuden ultraviolettisäteilyn avulla.
LEND – Lunar Exploration Neutron Detector suorittaa mittauksia, luo karttoja ja havaitsee mahdollisia pinnan lähellä olevia vesijääesiintymiä.
LOLA – Lunar Orbiter Laser Altimeter tuottaa tarkan ja kattavan kuukartan korkeussuhteineen.
LROC – Lunar Reconnaissance Orbiter Camera on suunniteltu täyttämään soveltuvien laskeutumispaikkojen ja napojen valaistusolosuhteiden tutkimisen mittausvaatimukset. LROC käsittää kapean kuvakulman kameraparin (NAC) ja yhden laajakulmakameran (WAC). LROC tulee kiertoradallaan ylittämään useasti historiallisten Apollo-lentojen kuuhunlaskeutumispaikat, kuuautot ja kuumoduulien laskeutumisvaiheet ja niiden varjot tulevat kameran suurimmalla resoluutiolla olemaan selvästi näkyvissä. Otaksutaan että nämä valokuvat tulevat vahvistamaan kansalaisten uskoa siihen, että kuulennot todellakin tapahtuivat ja vähentämään uskoa Apollo-ohjelmaa koskeviin huijaussyytöksiin.
Mini-RF – demonstroi uutta kevyttä SAR-tutkaa, tiedonvälitystekniikkaa ja paikallistaa mahdollista vesijäätä.
LRO:n korkearesoluutioinen kamera pystyy havaitsemaan suurimpia ihmisen Kuuhun jättämiä laitteita, ja tulee välittämään arviolta 70–100 teratavua kuvadataa. NASA tarjosi ennen lentoa tavallisille kansalaisille mahdollisuuden lisätä oman nimensä LRO:n mikropiiriin. 1,6 miljoonaa kansalaista tarttui tilaisuuteen.
LCROSS

LCROSS tutkii Kuun napa-alueen pysyvästi Auringon varjossa olevaa aluetta törmäyttämällä Atlas V -kantoraketin ylin rakettivaihe, 2000 kg:n Centaur-raketti Kuun etelänavan lähellä pysyvästi Auringon varjossa sijaitsevaan kraatteriin. NASA olettaa törmäysnopeuden olevan yli 9 000 km/h. LCROSS lentää muodostuneen törmäyspilven (katso myös avaruuspöly) läpi tutkien sen koostumusta ja törmää itse arviolta 4 minuutin päästä Centaurin törmäyksestä vajaan kahden mailin (3,2 km) päähän eri kohtaan kraatteria. Törmäys aiheuttaa arviolta 20 metriä leveän ja 4 metriä syvän kraatterin.Törmäyspilven spektroskopisen analyysin toivotaan vahvistavan aikaisempien Clementine- ja Lunar Prospector -kuuluotainten havainnot mahdollisesta vesijäästä pysyvästi auringonvarjossa sijaitsevilla alueilla. LCROSSin valmistaja on Northrop Grumman ja sitä hallinnoi NASA Ames Research Center.[lähde? ]
LCROSSin mittalaitteita ovat muun muassa näkyvän valon alueen ja infrapuna-alueen kamerat ja spektrometrit, fotometri ja tietojenkeruuyksikkö. Lennosta vastaavat tiedemiehet arvioivat että Centaurin aiheuttama törmäyspilvi saattaa erottua Maasta käsin 10–12 tuuman amatööriteleskoopeilla.
Kumpaakin törmäystä tarkkailevat lisäksi Maassa olevat observatoriot ja ehkä myös jotkin kiertoradalla olevat avaruuslaitteet.[lähde? ]
LRO:n kustannukset ovat 504 miljoonaa Yhdysvaltain dollaria ja LCROSSin 79 miljoonaa Yhdysvaltain dollaria.
Aiheesta muualla

Wikimedia Commonsissa on kuvia tai muita tiedostoja aiheesta .
Katso laukaisu suorana NASA TV:ssä (Arkistoitu – Internet Archive)
NASAn LRO:n kotisivu (Arkistoitu – Internet Archive) (englanniksi)
NASAn LRO/LCROSS lehdistöpaketti (Arkistoitu – Internet Archive) (pdf-tiedosto) (englanniksi)
Lunar Reconnaissance Orbiter at GSFC (englanniksi)
Lunar Reconnaissance Orbiter Mission Profile (Arkistoitu – Internet Archive) by NASA's Solar System Exploration (englanniksi)
CRaTER Instrument Home Page (Arkistoitu – Internet Archive) (englanniksi)
LROC Instrument Home Page (englanniksi)
LCROSS Home Page at NASA Ames (Arkistoitu – Internet Archive) (englanniksi)
NASA Announces LRO will carry Russian made instrument (Arkistoitu – Internet Archive) (englanniksi)
Northrop Grumman Integrating LCROSS Instruments (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lunar Reconnaissance Orbiter
LRO:n eri instrumentit
LRO testattavana NASAssa
LCROSS ja Centaur-rakettivaihe (alavasemmalla). Taiteilijan näkemys.
LCROSS (vas.) erkanee Centaur-rakettivaiheesta. Taiteilijan näkemys.
MRO:n Atlas V -kantoraketin ylintä Centaur-rakettivaihetta nostetaan (2005)
Käännös suomeksi
Linnansaaren kansallispuisto

Linnansaaren kansallispuiston tunnus
| --- | --- |
Sijainti:  Saimaan Haukivesi, Rantasalmi, Savonlinna ja Varkaus Suomi
Lähin kaupunki:  Savonlinna ja Varkaus
Pinta-ala:  96 km² josta maata 40 km² ja vettä 56 km²
| --- | --- |
Tyyppi:  Natura 2000 ‑suojelualue, kansallispuisto 
Perustettu:  1956
Luokitus:  Kansainvälisesti tärkeä lintualue 
Kävijämäärä:  39 200 (2023)
Hallinto:  Metsähallitus
muokkaa - muokkaa wikitekstiä - muokkaa Wikidataa
Linnansaaren kansallispuisto on vuonna 1956 perustettu kansallispuisto Saimaalla. Itse Linnansaaren lisäksi siihen kuuluu satoja pienempiä saaria ja luotoja Haukivedellä, Rantasalmen, Savonlinnan ja Varkauden alueella. Pääsaarella on vanha torppa, jonka pihapiiriä ylläpidetään perinnemaisemana ja jonka pelloilla harrastetaan edelleen kaskeamista vanhojen kulttuurilajien suojelemiseksi. Iso osa saaresta on luonnontilaista kangasmetsää, mutta siellä on myös lehtomaisia osia. Linnansaaren alueella esiintyy saimaannorppia. Alueella pesii myös eräs Suomen tiheimmistä kalasääskikannoista.[lähde? ]
Pääsaarelle on kesäaikaan vuoroveneyhteys Oravista sekä Rantasalmelta Lomakylä Järvisydämestä. Saarella on majoituspalveluita ja tilaussauna. Talvisin Linnansaareen pääsee muun muassa aurattua retkiluistelureittiä myöten. Aluetta tuotteistaa matkailijoille ja palveluja kehittää Saimaaholiday-yritysverkosto.
Linnansaaren kansallispuiston tunnus vuoteen 2016 saakka
Reitit

Linnansaaren kansallispuistossa merkittyjä reittejä on vain Linnansaaressa. Reittejä on useita, joita voi yhdistellä erilaisiksi reiteiksi.
Reitit > Torpanpolku, 700 m / suunta, esteetön

Kansallispuiston esteetön reitti kulkee Sammakkoniemen leirintäalueelta vanhalle torpalle, takaisin palataan samaa reittiä. Reitillä voi liikkua lastenvaunuja työntäen sekä pyörätuolilla avustettuna. Polku kulkee sekametsässä, joka muuttuu vähitellen kuusivaltaiseksi. Matkan varrelle jää kaskimaita ja lammaslaidun.
Reitit > Luontopolku Linnonpolku, 2 km

Sammakkoniemestä lähtevä luontopolku kulkee aluksi Kamarlahden venesataman ohi ja nousee Linnansaaren eteläpuolen kalliolle. Kallio-osuuden jälkeen laskeudutaan lehtoon, jonka jälkeen reitti kääntyy takaisin päin. Loppumatka kulkee pääosin lehdossa.
Reitit > Linnavuoren polku, 7 km

Sammakkoniemestä lähtevä vastapäivään koko saaren kiertävä ympyräreitti kulkee torpan kautta saaren toisessa päässä sijaitsevalle Perpulanluhdan telttailualueelle. Perpulanluhdalta Linnavuorelle on noin 600 metriä. Reitti laskeutuu Linnavuorelta alas Linnavuoren venelaiturin lähelle, jonka jälkeen se kulkee kilometrin metsässä. Metsäosuuden jälkeen noustaan kalliolle, jonka jälkeen laskeudutaan ja ylitetään Linnansaarenlampi. Lammen ylityksen jälkeen reitti yhtyy luontopolkuun, jolloin voi valita haluaako mennä loppumatkan kallioisempaa vai metsäisempää reittiä.
Reitit > Linnansaaren ympyräreitti, 5,5 km

Toinen ympyräreitti kulkee pääosin seitsemän kilometrin reitin kanssa, mutta erkanee toisesta reitistä vähän ennen Perpulanluhtaa ja yhtyy takaisin Savilahdessa, josta matkaa Linnavuoren laiturille on puoli kilometriä. Tämä reitti ei kulje Linnavuoren kautta.
Reitit > Linnavuoren ympyräreitti, 2 km

Linnavuoden reitti on yhdistelmä muista reiteistä Linnavuoren lähistöllä. Se lähtee Perpulanluhdan telttailualueelta eikä käy Sammakkoniemessä.
Aiheesta muualla

Luontoon.fi - Linnansaaren kansallispuisto
Retkipaikka.fi - Linnansaaren torppa
Reittiliikenteen aikataulu[vanhentunut linkki]
Luontoon.fi[vanhentunut linkki] - Oskari - Linnansaaren luontokeskus
Linnansaari
Fisher King (tuotantoyhtiö)

Fisher King Oy, vuoteen 2020 asti Fisher King Production Oy, oli vuosina 2013–2023 toiminut suomalainen elokuva- ja televisiotuotantoyhtiö, jonka perustivat Miikko Oikkonen ja Matti Halonen. Yhtiön osake-enemmistön omisti loppuvaiheessa saksalainen Beta Films, joka haki Fisher King Oy:n konkurssiin joulukuussa 2023. Edellisellä yhtiöllä, Fisher King Productionilla, oli maksuvaikeuksia jo vuonna 2016.
Fisher Kingin tuottamia, kansainvälisestikin menestyneitä televisiosarjoja ovat Nymfit (2014), Sorjonen (2016–2020), Ihon alla (2016), Helsinki-syndrooma (2022) ja Estonia (2023). Yhtiön elokuvatuotantoja olivat Toiset tytöt (2015), Love Records – Anna mulle Lovee (2016) ja Sorjonen: Muraalimurhat (2021).
Felons and Revolutionaries

| Felons and Revolutionaries Dope |
| --- | --- | --- |

Studioalbumin tiedot
 Julkaistu: 14. syyskuuta 1999
 Tuottaja(t): Edsel Dope & John Travis
 Tyylilaji: industrial metal alternative metal
 Kesto: 47.41
 Levy-yhtiö: Epic Records
Dopen muut julkaisut
|   | Felons and Revolutionaries 1999 | Life 2001 |
Felons and Revolutionaries oli Dopen ensimmäinen albumi. Se julkaistiin 21. syyskuuta vuonna 1999. Levy-yhtiönä toimi Epic Records. Se uudelleenjulkaistiin 18. heinäkuuta 2000 "You Spin Me Round (Like A Record)" kappaleen kanssa (yhtyeen kappale "Amerikan Psyko" soundtrackilta).
Kappaleet

Pig Society – 3.13
Debonaire – 2.33
Everything Sucks – 3.01
Sick – 3.11
Kimberly's Ghost – 3.18
Spine for You – 4.39
One Fix – 3.41
Fuck tha Police – 4.04 (N.W.A-cover)
Intervention – 2.45
America the Pitiful – 2.42
Shit Life – 4.13
Wake Up – 3.20
I Am Nothing – 4.12
You Spin Me 'Round (Like a Record) – 2.48 (bonusraita)
Kaikkien kappaleet Edsel Dopen paitsi "Fuck tha Police" (Dr. Dre, MC Ren, ja Ice Cube), "You Spin Me 'Round (Like a Record)"  Dead or Alive:lta, ja "Sick"  Simon ja Edsel Dopelta.
Ferrari 412T

| Ferrari 412T |
| --- | --- |

Talli:   Scuderia Ferrari
Suunnittelija(t):   John Barnard
Kuljettajat:   Jean Alesi  Nicola Larini  Gerhard Berger
Teknisiä tietoja
Renkaat:  G Goodyear
Polttoaine:  Agip
Moottori:  Ferrari 045 (1994) ja 045/2 (1995) 90° V12s
Voimansiirto:  Ferrari 6- tai 7-vaihteinen ja puoliautomaattinen
Kilpailuhistoria
Debyytti:  Brasilian GP 1994
Kilpailuja:  33
Voittoja:  2
Paalupaikkoja:  4
Nopeimpia kierroksia:  3
Palkintosijoja:  22
MM-pisteitä:  144
Valmistajien maailmanmestaruuksia:  0
Kuljettajien maailmanmestaruuksia:  0
Ferrari 412 T2 oli Ferrarin Formula 1-tallin kausilla 1994 ja 1995 käyttämä kilpa-auto. Auto ei menestynyt Benettonia ja Williamsia vastaan, vaikka oli tallin kuljettajien Jean Alesin ja Gerhard Bergerin mukaan nopeampi ja parempi kuin aiemmat heidän ajamansa Ferrarit. Ainoan voiton Ferrari 412 T2 otti Alesin tuomana Kanadan GP:stä. Kosteissa kisoissa autojen erot tasoittuivat ja muun muassa Nürburgringin kisassa Alesi oli lähellä voittoa ja oli ennen keskeytystään nopein Japanin Suzukan sadekisassa.
Filjovski parkin metroasema

| Filjovski park (Филёвский парк) |
| --- | --- |

 Moskovan metro 
Perustiedot
Metrolinjat:  Filjovskaja
Sijainti:  55.7396°N, 37.4833°E
Paikkakunta:  Moskova, Venäjä
Avattu:  13. lokakuuta 1961
Rakenne
Tyyppi:  maa-asema
Filjovski park (ven. Филёвский парк) on yksi Moskovan metron asemista. Se avattiin 13. lokakuuta 1961.
Fosfokreatiini

| Fosfokreatiini |
| --- | --- |

Tunnisteet
IUPAC-nimi:  2-[metyyli-(N'-fosfonokarbamimidoyyli)amino]etikkahappo
CAS-numero:  67-07-2
PubChem CID:  587 ja 5359254 9548602, 587 ja 5359254
SMILES:  CN(CC(=O)O)C(=NP(=O)(O)O)N 
Ominaisuudet
Molekyylikaava:  C4H10N3O5P
Moolimassa:  211,12 g/mol
Fosfokreatiini eli kreatiinifosfaatti (C4H10N3O5P) on tärkeä lihasten ja hermoston energian lähde. Ihmisen elimistön fosfokreatiinista onkin 95% keskittynyt luustolihaksiin.  Elimistössä fosfokreatiinin fosfaattiryhmä siirretään kreatiinikinaasientsyymin avulla ADP:lle, jolloin muodostuu kreatiinia ja ATP:tä. Kreatiinikinaasi pystyy myös katalysoimaan käänteistä reaktiota, jossa fosfaattiryhmä siirretään ATP:ltä kreatiinille.
Biosynteesi ja katabolia

Fosfokreatiinia muodostetaan maksassa aminohapoista  Maksa syntetisoi kreatiinia arginiinista, glysiinistä ja metioniinista. ATP luovuttaa kreatiinille fosfaattiryhmän, jolloin syntyy fosfokreatiinia. Elimistössä fosfokreatiini hajotetaan kreatiniiniksi, joka poistuu elimistöstä virtsan mukana.
Fosfokreatiini ja sairaudet

Erittäin harvinaisessa pyörörappeuma-hyperornitinemiassa ihmisen elimistön ornitiinipitoisuus on huomattavan korkea. Ornitiini haittaa kreatiinin muodostumista ja täten myös pienentää fosfokreatiinin määrää, mikä voi johtaa aineenvaihdunnan häiriöihin.
Sarkooman kehittyessä kreatiinikinaasientsyymin määrä elimistössä vähenee. Tämän vuoksi fosfokreatiinipitoisuuksien määrittämistä voidaan käyttää hyväksi sarkooman diagnosoinnissa.  Fosfokreatiinin käyttöä sydänsairauksien hoidossa on myös tutkittu .
Aiheesta muualla

Terveysportti, metatesaurus: Kreatiinifosfaatti
KEGG: Phosphocreatine (englanniksi)
Gaël Touya

| Mitalit> Maa:   Ranska. Olympialaiset .Miesten miekkailu | Mitalit> Maa:   Ranska. Olympialaiset .Miesten miekkailu | Mitalit> Maa:   Ranska. Olympialaiset .Miesten miekkailu | Maa:   Ranska> .Miesten miekkailu |
| --- | --- | --- | --- |
|  Kultaa | Ateena 2004 | säilä, joukkuekilpailu |  |
Gaël Touya (s. 13. lokakuuta 1973) on ranskalainen miekkailija, joka kilpaili kesäolympialaisissa 2004 Ateenassa. Hän voitti säilän joukkuekilpailussa kultaa ja osallistui lisäksi sen yksilökilpailuun jääden 19. sijalle. Hän on Damien Touyan veli.
Love Metal

| Love Metal HIM |
| --- | --- | --- |

Studioalbumin tiedot
 Äänitetty : 2002–2003
 Julkaistu: 14. huhtikuuta 2003
 Tuottaja(t): Tim Palmer   Hiili Hiilesmaa
 Tyylilaji: rock, love metal, goottimetalli
 Kesto: 52.53
 Levy-yhtiö: BMG
Listasijoitukset
  Suomen virallinen lista: 1.    Midprice: 1.    Fyysinen albumilista: 3.
HIM:in muut julkaisut
| Deep Shadows and Brilliant Highlights 2001 | Love Metal 2003 | And Love Said No – The Greatest Hits 1997–2004 2004 |
Love Metal on HIM-yhtyeen neljäs albumi vuodelta 2003. Nimi Love Metal tulee laulaja Ville Valon mukaan yhtyeen edustamasta musiikkityylistä[lähde? ]. Kappaleet ”Buried Alive by Love”, ”The Funeral of Hearts” ja ”The Sacrament” julkaistiin singleinä, ja kappaleista on kuvattu myös musiikkivideot.
Love Metal menestyi maailmalla huomattavasti edeltäjäänsä Deep Shadows and Brilliant Highlightsia paremmin, mutta Suomessa albumia on myyty noin 49 000 kappaletta, mikä on noin 9 000 kappaletta edellistä albumia vähemmän. Maailmalla myyntiluvut ovat noin miljoonan paikeilla.[lähde? ]
Kappaleet

"Buried Alive by Love" – 5.00
"The Funeral of Hearts" – 4.30
"Beyond Redemption" – 4.28
"Sweet Pandemonium" – 5.45
"Soul on Fire" – 3.59
"The Sacrament" – 4.30
"This Fortress of Tears" – 5.46
"Circle of Fear" – 5.23
"Endless Dark" – 5.32
"The Path" – 7.42
"Love's Requiem" – 8.35 (digipack bonuskappale)
Kappaleet > Singlet

"Buried Alive by Love"
"The Funeral of Hearts"
"The Sacrament"
Yhtyeen kokoonpano levyllä

Mika Karppinen – rummut
Mikko Lindström – kitara
Mikko Paananen – basso ja taustalaulu
Janne Puurtinen – kosketinsoittimet
Ville Valo – laulu
Arvostelut

Desibeli.net:
Imperiumi: 8½/10
Soundi:
Aiheesta muualla

Jalonen, Miika: Love Metal. Desibeli.net 2.5.2003.
Silas, Petri: Love Metal. Soundi 4/2003.
HIM
| --- | --- |
Studioalbumit:   Greatest Lovesongs Vol. 666  Razorblade Romance  Deep Shadows and Brilliant Highlights  Love Metal  Dark Light  Venus Doom  Screamworks: Love in Theory and Practice  Tears on Tape 
Kokoelmat:   And Love Said No – The Greatest Hits 1997–2004  Uneasy Listening Vol. 1  Uneasy Listening Vol. 2  Uneasy Listening Vol. 1 & 2  XX – Two Decades of Love Metal 
EP:t:   666 Ways to Love: Prologue  Live in Hel 
DVD:t:   HIM - Video Collection: 1997-2003  Love Metal Archives vol. 1  Digital Versatile Doom
Felsina (peruna)

| Felsina> kiinteämaltoinen peruna |
| --- | --- |
Alkuperämaa:  Alankomaat
Risteytys:  Gloria x Morene
Kasvinjalostaja:  HZPC Holland
Ylläpito
Lajikkeen ylläpitäjä:  Siemenperunakeskus 1996
Felsina on hollantilainen keskiaikainen perunalajike. Felsinan tärkkelyspitoisuus on 16,5 prosenttia. Se luokitellaan ominaisuuksiltaan kiinteämaltoiseksi perunaksi. Felsina on yksi Ukrainassa viljeltävistä 43 perunalajikkeesta. Sitä viljellään myös mm. Ruotsissa
Aiheesta muualla

Felsina ( Arkistoitu – Internet Archive)
European Cultivated Potato Database, Felsina
Arto Virtanen, Tuottava peruna (27) 2000: Felsina, Velox ja Adora esittelyssä, s. 14-15 ja 17.
Arjo Kangas: Lantmän och andelsfolk (79) 1998:3 Felsina - nyaste potatisen på sortlistan, s. 3.
Suomen kiinteämaltoiset perunalajikkeet
Adora (1996)
Appell (1997)
Bintje (1910/1994)
Fambo (1986)
Felsina (1998)
Hankkijan Timo (1975)
Matilda (1988)
Nicola (1973)
Ostara (1962)
Rikea (2003)
Rocket (1996)
Siikli (1935)
Sini (1997)
Ukama (1994)
Velox (1999)
Venla (2002)
Suomen perunalajikkeet
Adora 1996/? |
Amazone 1993/1981 |
Annabelle (uusi) |
Appell |
Arielle (uusi) |
Asterix (myös Ruotsi) |
Barima † |
Bellona |
Bintje 1976/1910 (myös Ruotsi) |
Blue Congo |
Columbo  |
Ditta |
Fado 2015 |
Fambo |
Felsina (myös Ruotsi) |
Fontane |
Gloria 1996/1990 |
Hankkijan Tanu 1981/1981|
Hankkijan Timo 1977/1977|
Hankkijan Tomppa |
Hertha † 1987/1979 |
Idole 1995/1988 |
Jazzy 2015 |
Jussi 2015 |
Kardal 1994/1988 |
Kulta 1997/1997 |
Lady Amarilla 2015 |
Lady Britta 2015 |
Lady Cristi |
Lady Claire |
Lady Felicia o |
Lady Rosetta (myös Ruotsi) |
Lady Sara 2015 |
Matilda 1989/1985 (myös Ruotsi) |
Melody 2015 |
Musica 2015 |
Nicola 1994/1973 (myös Ruotsi) |
Ostara 1977-1994 ja 1996/1962 |
Olympia |
Pito 1976/1964 |
Posmo 1986/1978 |
Puikula 1985/maatiaisperuna |
Record † 1976/1932 |
Redstar |
Rikea |
Rocket † 1996|
Rosamunda 1986/1974 (myös Ruotsi) |
Sabina 1979/1976 (myös Ruotsi) |
Saline (uusi)  |
Satu 1996/1996 |
Saturna 1977/1964 |
Seresta |
Sieglinde (Siikli) 1976/1935 |
Sini 1977/1977 |
Solana |
Suvi 1977/1977   |
Swift (tuontiperuna)   |
Timate |
Ukama 1995/1976 (myös Ruotsi) |
Ute 1993/1982  |
Van Gogh 1993/1987 (myös Ruotsi)  |
Velox |
Venla |
Victoria |
Vital † 1996/?

 n • k •
Gaël Givet

| 0 | 1 | 2 |
| --- | --- | --- |

Henkilötiedot
Koko nimi: Gaël Givet-Viaros
Syntymäaika: 9. lokakuuta 1981
Syntymäpaikka: Arles, Ranska
Pelipaikka: puolustaja
Pituus: 181 cm
Seurat
| Vuodet | Seura | O (M) |
| 2000–2007 2007–2009 2009 2009–2013 2013–2014 2014 2014–2015 2015–2016 |  Monaco  Marseille →  Blackburn  Blackburn  Arles  Evian  Arles  Tours | 178 (8) 29 (0) 14 (0) 101 (3) 26 (1) 1 (0) 23 (0) 0 (0) |
Maajoukkue
| 2004–2006 |  Ranska | 12 (0) |
 Seurajoukkueuran tilastot kattavat vain kansalliset sarjat, päivitetty 10. heinäkuuta 2020.  Maajoukkueuran tilastot päivitetty 10. heinäkuuta 2020.
Gaël Givet-Viaros (s. 9. lokakuuta 1981 Arles) on ranskalainen jalkapalloilija. Hän pelasi kotimaansa lisäksi 4,5 vuotta Englannissa. Hän pelasi Ranskan Ligue 1:ssä 208 ottelua, joissa hän teki kahdeksan maalia, ja Englannin Valioliigassa 99 ottelua, joissa hän teki kolme maalia. Hän oli pelipaikaltaan puolustaja.
Ranskan maajoukkuetta Givet edusti 12 kertaa. Hän pelasi ensimmäisen maaottelunsa elokuussa 2004 ja viimeisen lähes päivälleen kaksi vuotta myöhemmin. Hän kuului Ranskan joukkueeseen MM-kilpailuissa 2006 mutta ei päässyt turnauksessa pelaamaan.
Louder Than Bombs

| Louder Than Bombs |
| --- | --- |

Ohjaaja:  Joachim Trier
Käsikirjoittaja:   Joachim Trier  Eskil Vogt 
Tuottaja:   Joshua Astrachan  Albert Berger  Alexandre Mallet-Guy  Thomas Robsahm  Marc Turtletaub  Ron Yerxa 
Säveltäjä:  Ola Fløttum
Kuvaaja:  Jakob Ihre
Leikkaaja:  Olivier Bugge Coutté
Pääosat:   Gabriel Byrne  Isabelle Huppert  Jesse Eisenberg  Devin Druid  Rachel Brosnahan  David Strathairn  Amy Ryan 
Valmistustiedot
Valmistusmaa:   Norja  Ranska  Tanska  Yhdysvallat 
Tuotantoyhtiö:   Motlys (Norja)  Arte France Cinéma (Ranska)  Memento Films (Ranska)  Nimbus Film (Tanska)  Animal Kingdom (Yhdysvallat)  Beachside Films (Yhdysvallat)  Bona Fide Productions (Yhdysvallat) 
Levittäjä:  Vertigo Média
Ensi-ilta:   2015-5-1818. toukokuuta 2015 (Cannesin elokuvajuhlat, Ranska)  
Kesto:  109 minuuttia
Alkuperäiskieli:   englanti  (esiintyy myös ranskaa) 
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Louder Than Bombs (ransk. Back Home) on vuonna 2015 ensi-iltansa saanut norjalaisen Joachim Trierin ohjaama kansainvälisesti rahoitettu draamaelokuva, jonka pääosissa ovat Gabriel Byrne, Isabelle Huppert, Jesse Eisenberg, Devin Druid, Rachel Brosnahan, David Strathairn ja Amy Ryan. Elokuvan käsikirjoituksen laativat Joachim Trier ja Eskil Vogt. Elokuvan tuottajina olivat Joshua Astrachan, Albert Berger, Alexandre Mallet-Guy, Thomas Robsahm, Marc Turtletaub ja Ron Yerxa. Louder Than Bombs on Joachim Trierin kolmas pitkä ja ensimmäinen englanninkielinen ohjaustyö.
Louder Than Bombs sai ensi-iltansa vuoden 2015 Cannesin elokuvajuhlilla, missä Joachim Trier oli ehdokkaana pääkilpailussa parhaan elokuvan Kultaisen palmun saajaksi. Elokuva palkittiin muun muassa Pohjoismaiden neuvoston vuoden 2016 elokuvapalkinnolla.